Hei, denne artikkelen er over ett år gammel og kan inneholde utdatert informasjon

Denne geniale ideen kan løse verdens trafikkproblemer Kineserne har laget en buss om «svever».

(Dagbladet):- Befolkningen i Oslo og Akershus vokser, og behovet for miljøvennlige og gode mobiltitetsløsninger blir bare større i årene som kommer, sier Øystein Dahl Johansen, kommunikasjonsrådgiver i Ruter.

Løsningen på det voksende problemet har i flere norske byer vært trikk, t-bane og bybane.

I Kina har de på sin side kommet opp med en annen idé: Busser som «svever», skriver International Business Times.

Konseptet TEB, eller «Transit Elevated Bus» er en buss som kjører over trafikken.

Se hvordan i videoen øverst i saken.

Ideen er ikke ny, men en minimodell ble nylig utstilt på en tekonolgimesse i Beijing.

- Interessant løsning En slik buss, med de rette ingeniørene, skal kunne frakte så mye som 1 200 passasjerer på én tur.

I tillegg vil det være billigere å bygge enn en t-bane.

Dette prosjektet skal i utgangspunktet også kunne ferdigstilles på ett år.

På tross av det stadig økende transportbehovet i Oslo er ikke dette aktuelt for den norske hovedstaden med det første.

- Løsningen ser absolutt interessant ut, men jeg vet ikke hvor aktuell den er for Oslo, sier Dahl Johansen.

Samtidig utelukker ikke Ruter andre transportformer enn de som allerede eksisterer.

- Vi ser på alle mulige former for mobilitet, som effektivt og miljøvennlig kan frakte folk rundt i byen, forteller Dahl Johansen.

- Må være tilpasset byen Dahl Johansen. synes det kinesiske prosjektet ser veldig fint ut, men er ikke så sikker på at det ville tatt seg bra ut i Oslo.

Hvordan TEB fungerer i praksis, blir beskrevet i videoen over.

- De framtidige løsningene må blant annet ta hensyn til hvordan byen allerede er utformet, topografi og ikke minst norsk klima, sier Øystein Dahl Johansen

Heller ikke i Kina finnes det umiddelbare planer om å realisere de «svevende» bussene.

